การท่องเที่ยวแห่งประเทศไทย ร่วมกับ UNDP Thailand พัฒนาการท่องเที่ยวอย่างยั่งยืน โดยยึดแนวทางของ SCGs
การท่องเที่ยวแห่งประเทศไทย ร่วมกับ UNDP Thailand พัฒนาการท่องเที่ยวอย่างยั่งยืน โดยยึดแนวทางของ SCGs นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยภายหลังร่วมลงนามบันทึกข้อตกลงในการพัฒนาการท่องเที่ยวอย่างยั่งยืน ร่วมกับ มิสเตอร์เรนัล เมแยร์ ผู้แทนโครงการพัฒนาแห่งสหประชาชาติประจำประเทศไทย (UNDP Thailand) เพื่อเป็นผู้นำด้านการท่องเที่ยวอย่างมีความรับผิดชอบ โดยการนำเป้าหมายการพัฒนาอย่างยั่งยืน มาเป็นแนวทางในการขับเคลื่อนอุตสาหกรรมท่องเที่ยวอย่างเป็นรูปธรรม ได้แก่ การบูรณาการ SDGs ในกระบวนการทำงานของ ททท. /การส่งเสริมให้ SDGs เป็นหลักการพื้นฐานในการดำเนินธุรกิจของภาคเอกชน /การแบ่งปันประสบการณ์การจัดการท่องเที่ยวอย่างยั่งยืนของประเทศไทย /และการแลกเปลี่ยนผู้เชี่ยวชาญและองค์ความรู้ด้านการท่องเที่ยวอย่างยั่งยืน ในส่วนของการจัดทำบันทึกข้อตกลงดังกล่าวยังเป็นส่วนหนึ่งของการฟื้นฟูอุตสาหกรรมท่องเที่ยวไทยภายหลังวิกฤตโควิด-19 สามารถรักษาธรรมชาติที่กำลังฟื้นตัวให้คงอยู่ในสภาพอุดมสมบูรณ์ สร้างรายได้จากการท่องเที่ยวระหว่างเศรษฐกิจ สังคม และสิ่งแวดล้อม ลดความเหลื่อมล้ำทางสังคม และสร้างวิถีใหม่ในการจัดการท่องเที่ยวแบบ New Norm//////////เสียง//////////นายยุทธศักดิ์ กล่าวเพิ่มเติมว่า ททท. ยังศึกษาผลกระทบจากโควิด-19 ร่วมกับมหาวิทยาลัยสงขลานครินทร์ หากมีการระบาดระลอก 2 คาดว่าภายในต้นเดือนกรกฎาคม 2563 ผลการศึกษาจะแล้วเสร็จขณะเดียวกันกระทรวงการคลังยังสั่งการให้ ททท. พิจารณาทางเลือกที่เป็นประโยชน์ในเรื่องของการเยียวยาด้านการท่องเที่ยวและผู้ประกอบการ โดยส่งเสริมการท่องเที่ยวภายในประเทศช่วงเดือนกรกฎาคม-ตุลาคม ภายใต้การรักษาระยะห่าง และการจำกัดจำนวนคน สอดคล้องมาตรการปลดล็อกระยะ 4 ส่วนงบประมาณจะมีเท่าไหร่นั้นยังไม่สามารถทราบใด ซึ่งจะมีการหารือร่วมกันอีกครั้งภายในสัปดาห์หน้า หากได้ข้อสรุปจากกระทรวงการคลังแล้ว จะต้องนำเรื่องไปที่คณะกรรมการกลั่นกรองเพื่อพิจารณาก่อน จากนั้นจึงจะเข้าสู่คณะรัฐมนตรี (ครม.) เป็นลำดับต่อไป